
VEDTEKTER FOR SØRUMSAND IDRETTSFORENING IDRETTSFRITIDSORDNING
heretter kalt SIF, IFO


 
1	Eierforhold
· SIF, IFO eies og drives av Sørumsand Idrettsforening.

2 	Formål og innhold 
· SIF, IFO er et idrettslig og pedagogisk tilbud til barn ved Sørumsand skole i 1-4 klasse.
· Dette er et allsidig tilbud hvor man også blir introdusert til andre idrettslige aktiviteter.
· Tilbudet er ment som et supplement til kommunens skolefritidsordning. 
· SIF, IFO har det samme verdigrunnlaget som Norges Idrettsforbund legger til grunn for sin aktivitet.  Disse bygger på tre pilarer, som sammen skal danne verdigrunnlaget vårt.
· Idrett for alle
· Trygghet + mestring gir trivsel
· Fair play
· SIF, IFO skal vektlegge aktiviteter og tilbud basert på barnas egne behov for lek, hvile og aktivitet.
· Prosjektleder – i samarbeid med instruktørene, utarbeider aktivitetsplaner på måneds- og ukesbasis.
· Ved uorganisert utelek vil barna kunne være på et nærmere avtalt område, uten kontinuerlig voksentilsyn. 
· Ved tilfeller der barn ikke overholder avtalen om sted å være vil SIF, IFO i samråd med de foresatte bli enige om konsekvensen. 
· SIF, IFO skal være organisert slik at den dekker foresattes behov for sikkert tilsyn om omsorg for sine barn den tiden de oppholder seg der. 
· Det innledes et samarbeid med andre lag, grupper, foreninger m.fl. med tanke på å gi barna et variert og allsidig tilbud. 
· SIF, IFO benytter SIF hallen, kafeteria ved SIF hallen, uteområde i Idrettsparken, klubbhusets lokaliteter til sin virksomhet. I tillegg kan man benytte Bingsfoss Svømmehall og andre uteområder i nærområdet
3 	Styring - ledelse 
· Sørumsand Idrettsforening har det overordnede faglige og administrative ansvar for SIF, IFO.  
· Prosjektleder av SIF, IFO har ansvaret for den daglige driften i IFO. 


4	Bemanning
· I tillegg til prosjektleder tilsettes instruktører i et antall som vurderes ut fra antall barn og aktivitetsnivå.
· Som retningsgivende norm for bemanning (leder og instruktører) brukes: 
· 1 - 15 barn	 -   	1 person 
· 16 - 30 barn -	2 personer 
· 31 – 45 barn - 	3 personer

5 	Åpningstid 
· SIF, IFO har åpent onsdag og torsdag etter skoletid - Kl. 14.45 – 17.00
· Barna som er under skolens SFO -ordning blir fulgt ned til Idrettsparken av ansatte fra Sørumsand skoles SFO. 
· Barn som ikke er under en SFO-ordning må møte 14:45.  
· Barn som ikke deltar på skolens SFO -ordning, kan likevel være med på SIF IFO.
· SIF, IFO følger skoleruta og stenger ved skoleslutt om sommeren. 
· SIF, IFO holdes stengt på offentlige høytids og helligdager. 
· Videre holder SIF, IFO stengt de dagene skolen har fri i jule-/nyttårsferien og påske.
· 500 kroner pr påbegynte halvtimer etter 1700.

6 Økonomi og foreldrebetaling
· Hovedstyret i Sørumsand Idrettsforening fastsetter satsene for oppholdsbetaling på SIF, IFO.
· For barn opptatt i SIF, IFO gjelder følgende betalingssatser: 
· 2 dager pr uke; kr. 3500,- pr. semester
· 1 dag pr uke; kr. 2500,- pr. semester. 
· Oppholdsbetalingen faktureres i starten av hvert semester. 
· Nye satser for foreldrebetaling informeres foreldrene skriftlig minimum 2 måneder før endringene trer i kraft. 
· Betaling skjer for perioden 01.08 til og med 31.12. og perioden 01.01 til og med 30.06. 
· Det betales for 11 måneder pr. år. 
· Rett til plass opphører ved manglende betaling. 
· Ved innfordring av manglende betaling beregnes gebyr og forsinkelsesrente i henhold til inkassolovens bestemmelser. 
· Ved uforutsette hendelser, slik at driften helt eller delvis må innstilles, er ikke IFO erstatningspliktig for tapt arbeidsfortjeneste og lignende til foresatte.

7 	Opptak 
· Søknad om opptak skjer på fast skjema til SIF, IFO. 
· SIF, IFO plassene tildeles elevene i 1 - 4 klasse ved Sørumsand skole. 
· Søknad om opptak sendes SIF, IFO ved prosjektleder, som foretar opptaket. 
· Hovedopptak av barn skjer i vår-semesteret med søknadsfrist 1. mai. 
· [bookmark: _GoBack]For første semester starter SIF IFO 8. mars
· Ved behov for å begrense opptaket foretar prosjektleder opptak etter tidspunkt søknad ble sendt inn. 
· Det vil da opprettes en venteliste. 

8	 Oppsigelse og mislighold
· Foresatte kan si opp plassen med 2 måneders skriftlig varsel, med virkning fra den 1. i den påfølgende måneden. 
· Oppsigelsen sendes Prosjektleder for SIF, IFO.
· Man melder seg på for ett semester av gangen, dvs enten høstsemester eller vårsemester.
· SIF, IFO kan si opp plassen når det foreligger vesentlig mislighold fra brukerens side (f. eks ved atferd som er til skade for andre og/eller virksomheten, eller ved manglende betaling for 2 måneder eller mer). Slike saker medfører skriftlig oppsigelse av plassen med 14 dagers varsel.
· Dersom betaling ikke skjer til avtalt tid blir det sendt purring.

9	Leke og oppholdsareal  
· SIF, IFO har tilgang til følgende bygninger, arealer: Kunstgressbane, gressbaner, skatepark, sandvolleyballbane, tennis bane, SIF hall, kafeteria SIF hall, SIF klubbhus storsal, SIF klubbhus garderober, toaletter SIF hall og klubbhus. Bingsfoss Svømmehall vil også bli brukt
10	Klær og utsyr 
· Hvis annet ikke er avtalt eller lagt til rette for, kan ikke klær, sekker og lignende oppbevares i garderober eller i andre arealer som idrettslaget har over natten. Vi har foreløpige ikke egnet oppbevaringsplass for dette, men klær og utstyr kan selvfølgelig oppbevares i garderoben mens barna er på SIF IFO.
· Barna må derfor medbringe egnede klær til hver dag.
· Vi anbefaler at klær og fottøy er merket med navn. 
· Det stilles ikke krav til at barna må ha med seg mye spesialutstyr. Ved aktivitet som evt krever noe ekstra, vil det bli kommunisert i forkant.

11	Ansvar 
· SIF tegner egen ulykkesforsikring, ellers gjelder egen reise og ulykkesforsikring
· SIF, IFO er ikke ansvarlig for medbrakte leker og utstyr. 

12	Sykdom
· Barn som har vært syke om natten (for eksempel oppkast, feber eller symptomer på annen sykdom) skal holdes hjemme. 
· Ved barnesykdommer eller tegn til andre smittsomme sykdommer, må barnet holdes hjemme. 
· Dersom man blir syke i løpet av dagen må foreldre hente dem. 
· Ved fravær må det meldes fra til IFO ’en samme dag, helst om morgenen. 

13	Samarbeid
· SIF, IFO ønsker en nær og god kontakt med det enkelte hjem. 
· Foreldre / foresatte er velkomne når som helst på besøk for å se hvordan vi arbeider og snakke med instruktører.   

14	 Taushetsplikt 
· Personalet i SIF, IFO har taushetsplikt etter de retningslinjer som gjelder i Forvaltningslovens § 13, pkt. 1. 

15	Politiattest
· De som arbeider i SIF, IFO skal fremlegge tilfredsstillende politiattest. 
· Dette gjelder også vikarer og andre som jobber med barn. 
16	 Gyldighet 
· Endringer i vedtektene må godkjennes av hovedstyret i Sørumsand Idrettsforening.

